– Vi er gode venner og han har vært her på besøk de siste fire årene, sier Nils Sara

Årets besøk hos reineieren blir litt lenger enn først forventet.

Giang Hoang Le kom til Kautokeino den 10. mars etter å ha vært på reise i Mongolia i to uker.

Giang Hoang Le hjelper til med arbeidet på vidda. Foto: Nils Sara / Privat

– Egentlig skulle han ha med seg flere venner i år, men det gikk dessverre ikke på grunn av koronasituasjonen i Vietnam.

Etter ankomst i Kautokeino ble Hoang Le nødt til å sitte i 14 dagers karantene hjemme hos Sara.

Etter hvert som ukene gikk og tiltakene ble strengere, innså begge to at det ville ta en stund før han kunne reise hjem til Vietnam.

– Da vi skjønte at han måtte bli en stund, fikk han bli med opp på fjellet og gjøre det daglige reindriftsarbeidet.

Giang Hoang Le hjelper til med det daglige reindriftsarbeidet. Foto: Nils Sara / Privat

– Til god nytte

Sara forteller at han har bruk for litt ekstra hjelp i årets krisesesong for reindrifta.

– I år har vi lite tilgjengelige beiteområder til dyrene siden vi har hatt så mye snø. Derfor har vi gitt mye fôr til dyrene.

Reinsdyrene må mates med pellets denne vinteren siden det har kommet så mye snø. Foto: Nils Sara / Privat

Hoang Le har vært med på å kjøre ut- og fora reinsdyrene med pellets. Dette har kommet godt med for Sara.

– Han gjør absolutt nytte for seg imens han har vært her. Han har også hogd masse ved og reparert skillegjerdet.

Vet ikke når han drar

Sara forteller at Hoang Le har vært i kontakt med den vietnamesiske ambassaden for å finne ut hvordan han skal komme seg hjem.

Han trives godt på vidda. Det eneste han savner er kjæresten i Saigon. Nils Sara

– Det siste han hørte fra ambassaden var at de skulle samle alle vietnamesere i landet og fly den hjem, men det er fortsatt uvisst når det skjer